จัดเต็ม
โดย...ทีมข่าวการเงินโพสต์ทูเดย์
29 ต.ค. 2565

โดย...ทีมข่าวการเงินโพสต์ทูเดย์
นอกจากเร่งปล่อยสินเชื่อให้คนไทยมีบ้านแล้ว ฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ยังเดินสายทำซีเอสอาร์ ล่าสุดส่งมอบบ้าน 23 หลังที่ ธอส.ปรับปรุงให้ชาวบ้าน จ.เชียงราย เพื่อให้ความเป็นอยู่ดีขึ้น
นอกจากซ่อมบ้านให้ ยังมอบของใช้ ทั้งพัดลม ผ้าห่ม หม้อหุงข้าว และข้าวสารที่ ธอส.ได้ซื้อเพื่อช่วยชาวนา ซึ่งมีการหุงให้ชาวบ้านได้ลองชิมทันที โดยท่านเอ็มดีประเดิมคำใหญ่อร่อยจนน้ำตาไหล เพราะข้าวร้อนมากจนปากพอง แต่ไม่กล้าบอกใคร
ใครที่อยากอร่อย ธอส.มีโปรโมชั่นใช้บัตรกดเอทีเอ็ม 10 ครั้ง หรือทำบัตรเอทีเอ็ม ธอส.ระหว่างวันที่ 1-31 ธ.ค.นี้ รับข้าว 1 ถุง มีจำกัด 3,000 ถุง ช้าหมดอดอร่อย